Knut Hjeltnes

For arkitekten med samme navn, se Knut Hjeltnes (arkitekt).

Knut Hjeltnes (født 8. desember 1951 i Ulvik) er en norsk tidligere diskoskaster og kulestøter. På slutten av 1970-åra og begynnelsen av 80-åra var han en av de beste norske mannlige friidrettsutøvere. Han vant de fleste NM i kule og diskos i den perioden. Han satte norsk rekord i diskos med 69,62 i 1985 (fortsatt gjeldende per 2023). Han representerte IL Gular.

Karriere 
Knut Hjeltnes ble nummer 5 i diskos under EM 1978 og nummer 4 i samme øvelse under EM 1986. Under Sommer-OL i 1976 i Montréal kom han på 7.-plass og i OL i Los Angeles i 1984 oppnådde han 4.-plass, mens han fire år senere igjen kom på 7.-plass under OL i Seoul.Han ble nummer 4 verdenscupfinalen i 1979. 

Sommeren 1977 ble Knut Hjeltnes som første nordmann tatt for bruk av doping, og ble utestengt fra all idrett i ett år. Hjeltnes innrømmet at han hadde tatt anabole steroider.

Knut Hjeltnes ble i 1978 uteksaminert fra Brigham Young University. Senere arbeidet han i perioder innen salg og markedsføring for Nike International og Microsoft Inc. Etter å ha lagt opp som idrettsutøver var han i perioden 1994-1997 diskostrener for Norge. I 1996 gjorde Hjeltnes combeback i diskos og var nær ved å klare kvalifiseringskravet til VM dette året.

Fra 1999 til 2013 var han  idrettsinstruktør ved United States Military Academy i West Point i USA.

Meritter 
 5 kongepokaler
 20 NM-gull i kule og diskos
 OL 1976 7.-plass i diskos
 EM 1978 5.-plass i diskos
 VC-finale 1979 4.-plass i diskos
 OL 1984 4.-plass i diskos
 EM 1986 4.-plass i diskos
 Gjeldende norsk rekord i diskos med 69,62 meter.

NM-medaljer

Se også 
 Norske rekorder i friidrett
 Mestvinnende utøvere i NM i friidrett

Referanser

Litteratur 
 Dopet. Knut Hjeltnes forteller (ført i pennen av Jan Hedenstad) – ISBN 82-05-12002-1

Eksterne lenker 
 

Norske diskoskastere
Norske kulestøtere
Deltakere for Norge under Sommer-OL 1976
Friidrettsutøvere under Sommer-OL 1976
Deltakere for Norge under Sommer-OL 1984
Friidrettsutøvere under Sommer-OL 1984
Deltakere for Norge under Sommer-OL 1988
Friidrettsutøvere under Sommer-OL 1988
Deltakere for Norge under VM i friidrett 1987
Dopingsaker i friidrett
Personer fra Kvam kommune
Kongepokalvinnere i friidrett
Norgesmestere i friidrett
Norske friidrettstrenere
Alumni fra Brigham Young University
Friidrettsutøvere for IL Gular
Fødsler i 1951
Deltakere for Norge under VM i friidrett 1983
Deltakere for Norge under EM i friidrett 1978
Deltakere for Norge under EM i friidrett 1982
Deltakere for Norge under EM i friidrett 1986